Kellsin kirja

Kellsin kirja on kuvitettu keskiaikainen, latinankielinen evankeliumikäsikirjoitus. Sen valmistivat kelttiläiset munkit noin vuonna 800. Se on nykyisin nähtävänä Dublinissa, Irlannissa Trinity Collegen kirjastossa.

Kirjassa on neljä evankeliumia tekstattuna mustalla, punaisella, purppuranvärisellä ja keltaisella musteella. Se koostuu 340 pergamenttiarkista, jotka on taitettu kahtia. Arvellaan, että noin 30 arkkia on kateissa.

Vuosisatojen kuluessa kirja on sidottu uudelleen monia kertoja. Kirjasta on tehty näköispainoksia, ja se on julkaistu myös sähköisenä.

Alkuperä 
Kellsin kirjan valmistivat Ionan luostarin Pyhän Columban sääntökunnan munkit. Kirjan valmistuspaikasta ei ole täyttä varmuutta. Sitä on saatettu tehdä useassa paikassa, Ionan saarella, Kellsissä tai Lindisfarnessa. Todennäköisesti suurin osa kirjasta lienee tehty Ionan luostarissa 700-luvun lopulla. Vuonna 806 viikingit hyökkäsivät Ionan luostariin ja tappoivat 68 munkkia. Eloonjääneet munkit siirtyivät hyökkäyksen jälkeen Kellsin luostariin Irlannissa ja veivät ilmeisesti silloin keskeneräisen käsikirjoituksen mukanaan. Kellsin kirja viimeisteltiin Kellsin luostarissa 800-luvun alussa.

Lähteet

Aiheesta muualla 

 Kellsin kirja digitoituna

Dublinin historia
Raamattu
Kristinusko Irlannissa
Taideteokset (soveltavat taiteet)
Keskiajan taideteokset
Miniatyyrimaalaus
Käsikirjoitukset
Yhdistyneen kuningaskunnan taide